OzLabs/hebrew-wiki-articles huggingface dataset:
ג'ון ג'קסון

ג'ון דייוויד ג'קסון (19 בינואר 1925 - 20 במאי 2016) היה פיזיקאי קנדי-אמריקאי, פרופסור אמריטוס באוניברסיטת קליפורניה בברקלי ופיזיקאי בכיר במעבדה הלאומית לורנס ברקלי. הוא היה חבר באקדמיה הלאומית למדעים של ארצות הברית וזכה לפרסום בזכות חיבור ספר הלימוד האקדמי הפופולרי ביותר בנושא אלקטרודינמיקה קלאסית. 

==קורות חיים==
ג'קסון נולד בלונדון, קנדה וסיים תואר ראשון בפיזיקה ומתמטיקה בשנת 1946 באוניברסיטת מערב אונטריו. הוא המשיך את לימודיו במכון הטכנולוגי של מסצ'וסטס, שם עבד תחת הנחייתו של ויקטור וייסקופף וקיבל תואר דוקטור בשנת 1949. בעבודת הדוקטורט, בהמשך לעבודתו הקודמת על פיזור פרוטון-נייטרון, ג'קסון חקר אופני פיזור פרוטון-פרוטון באנרגיות נמוכות בשיטת הווריאציות של שווינגר, והראה את הקשר בינה לבין נוסחת בתה הפשוטה יותר.

לאחר סיום הדוקטורט, ג'קסון נשאר ב-MIT למשך שישה חודשים. במהלכם קיבל הצעות עבודה ממספר אוניברסיטאות: הוא הוזמן להצטרף לסגל אוניברסיטת קורנל על ידי הנס בתה, וכן לאוניברסיטת ויסקונסין ואוניברסיטת מקגיל. ג'קסון בחר במקגיל, עבר ב-1950 ומכיוון שהיה פיזיקאי תאורטי, השתלב במחלקה למתמטיקה. הוא התקדם לדרגת פרופסור חבר, אך עזב את מקגיל ב-1957 על מנת להצטרף לפקולטה לפיזיקה של אוניברסיטת אילינוי. ג'קסון נשאר באילינוי עד 1967, אז עבר לאוניברסיטת קליפורניה בברקלי, שם הוא החזיק במשרות במחלקה לפיזיקה וגם במעבדה הלאומית.

עיקר מחקרו של ג'קסון לאורך השנים היה בתחום פיזיקת חלקיקים. הוא המשיך לעבוד הן באוניברסיטה והן במעבדה גם לאחר שהפך לפרופסור אמריטוס ב-1992. כמו כן, הוא היה חבר באגודה האמריקאית לפיזיקה וחבר פעיל באיגוד המדענים המודאגים (שאחד ממייסדיו היה מנחה הדוקטורט שלו, ויקטור וייסקופף).

נפטר בגיל 91.

==מעבודותיו==
<div style="direction: ltr;">
*Jackson, J.D., Classical Electrodynamics, 1999 (3rd ed.). Wiley, New York, 
* 
*Jackson, J.D., Physics of Elementary Particles, 1958. Princeton University Press
*Jackson, J.D., Mathematics for Quantum Mechanics, 2006 (reprint), Dover Publications, New York, 
</div>

== קישורים חיצוניים ==

* [http://www-theory.lbl.gov/jdj/ אתרו של ד"ר ג'קסון]

==הערות שוליים==

קטגוריה:פיזיקאים אמריקאים
קטגוריה:מתמטיקאים אמריקאים
קטגוריה:מדענים קנדים
קטגוריה:קנדים חברי האקדמיה הלאומית למדעים של ארצות הברית
קטגוריה:בוגרי אוניברסיטת מערב אונטריו
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת מקגיל
קטגוריה:סגל אוניברסיטת קליפורניה בברקלי
קטגוריה:סגל אוניברסיטת אילינוי באורבנה-שמפיין
קטגוריה:אמריקאים שנולדו ב-1925
קטגוריה:אמריקאים שנפטרו ב-2016
אסף תלמודי

אסף תלמודי (נולד ב-18 ביוני 1976) הוא מלחין, אקורדיוניסט, פסנתרן, מפיק מוזיקלי, מתכנת ומוזיקולוג ישראלי. זוכה פרס אופיר לשנת 2021.

==ביוגרפיה==

תלמודי למד בתיכון תלמה ילין בגבעתיים במגמת הג'אז ואחר כך שירת בגלי צה"ל כעורך מוזיקה. למד קומפוזיציה ומוזיקה אלקטרונית בקונסרבטוריון המלכותי בהאג, הולנד. את הלימודים לקראת הדוקטורט (לא השלים את עבודת המחקר) עשה בחוג למוזיקולוגיה באוניברסיטת בר-אילן והיה מרצה במכללת שנקר. כיום מרצה בחוג למוזיקה באוניברסיטת חיפה, ובמחלקה למוזיקה בבית ספר מוסררה בירושלים.

הוא חבר בהרכב הכליזמרים אוי דיוויז'ן (Oy Division). כמפיק מוזיקלי, הפיק אלבומים עבור יוצרים כמו שלומי שבן, רונה קינן, נעם רותם, ואפרת בן צור. כמו כן היה שותף בהפקה ועיבודים ללהקת הרוק קרח תשע. השתתף בתוכנית הפאנל של HOT טינופת. מנגן בהופעות עם ברי סחרוף, איתמר רוטשילד, שי צברי, רונה קינן עמיר לב ויובל מנדלסון.

בשנת 2010 השתתף באלבום להקת אל המשורר יחד עם אחיו הצעיר, אייל תלמודי, המנגן בסקסופון ובקלרינט.

בשנת 2012 הלחין את המוזיקה להצגה "סטמפניו" ב"תיאטרון הקאמרי".

בשנת 2013 ניהל והפיק את המופע "היספיקו החיים? לחנים חדשים לשירת חנוך לוין" שהוצג בכנס השפה ה-6 ללשון בראשון לציון. במופע השתתפו יוני רכטר, שלומי שבן, קרולינה, אלי מגן, איתמר רוטשילד, יעל נחשון ונועם ענבר. כן ליווה את הזמרת רננה נאמן באלבומה "שנסון לציון".

בשנת 2015 יצא לאור האלבום ״שחרית״ של שי צברי אותו הפיק אסף תלמודי. בנוסף, הוא מנגן באלבום כחלק מ״נבחרת הגרוב של המזרח התיכון״.

באוגוסט 2018 זכה בפרס ון-ליר בפסטיבל ירושלים לקולנוע על המוזיקה שיצר לסרטם של יוסי מדמוני ובועז יהונתן יעקב "גאולה".[https://jff.org.il/he/article/23816] ב-2 בספטמבר, יצא אלבומו השני של שולי רנד "רצוא ושוב" שאותו הפיק מוזיקלית.

ב-2021 עלה לאקרנים הסרט "אגדת חורבן", שאת המוזיקה שלו הלחין תלמודי יחד עם יונתן אלבלק. על כך זכו השניים בפרס אופיר בקטגוריית המוזיקה המקורית הטובה ביותר.

== יצירות מוזיקליות ==

=== מוזיקה לקולנוע וטלוויזיה ===

* גאולה – מוזיקה לסרט (2018), זוכה פרס פסטיבל ירושלים לקולנוע
* מתיר עגונות – מוזיקה לסדרה (2019)
* אחד על אחד – מוזיקה לסדרה (2019)
* גיבורות – מוזיקה לסרט דוקומנטרי (2020)
* במרחק מאה מטר – מוזיקה לסדרה (2020)
* ריימונד אל בידאוויה – מוזיקה לסרט דוקומנטרי (2020)
* אגדת חורבן – מוזיקה לסרט, עם יונתן אלבלק (2020)

=== מוזיקה לתיאטרון ===

* סטמפניו, הקאמרי (2013)
* מירל'ה אפרת, היידישפיל (2014)
* הפושעים החדשים, הקאמרי (2014)
* דג מוסר, הקאמרי (2014)

==קישורים חיצוניים==
* 

* הילה אהרון בריק, [http://www.habama.co.il/Pages/Description.aspx?Subj=8&Area=1&ArticleID=14834 ריאיון: 5 המלצות של אסף תלמודי], באתר הבמה, 16 במאי 2011
* 

==הערות שוליים==

קטגוריה:זמרים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:בוגרי תלמה ילין
קטגוריה:חיילי גלי צה"ל
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת חיפה: מוזיקה
קטגוריה:אקורדיוניסטים ישראלים
קטגוריה:ישראלים שנולדו ב-1976
אפקט ורתר

אפקט וֶרתֶר (אנגלית: Werther effect) הוא תופעה חברתית שבה התאבדות של אדם גורמת לאנשים נוספים להתאבד, כשהם מחקים לעיתים גם את אופן ההתאבדות. התופעה קרויה על שם גל ההתאבדויות שהתרחש באירופה, בעקבות הפצת הרומן ייסורי ורתר הצעיר מאת הסופר הגרמני גתה, בסוף המאה ה-18.

==מקרים בולטים==
"ייסורי ורתר הצעיר" הופיע ב-1774. ברומן התאבד הגיבור בעקבות אהבה נכזבת באמצעות ירייה בראשו. לאחר הפצת הספר נודעו מקרים רבים בהם אנשים ניסו להתאבד באותה דרך. במספר מקומות הוחרם הספר כדי למנוע זאת. הכינוי "אפקט ורתר" נטבע מאתיים שנה מאוחר יותר, ב-1974, על ידי החוקר דייוויד פיליפס.

שיעור ההתאבדויות גבר בעקבות התאבדויות של אישים מפורסמים, כגון מרילין מונרו וקורט קוביין. חלק מהקורבנות מתאבדים באותה דרך, באותו מקום או באותו תאריך.

בשנת 2017 בעקבות התאבדות של אוגוסט איימס התאבדו מספר שחקניות פורנו נוספות. 

גם בישראל, על פי דיווחים, עלה מספר ניסיונות ההתאבדות ב-24 אחוז בעקבות התאבדות הבדרן דודו טופז. לאחר אירועי ה-14 ביולי 2012, הפגנות השנה למחאה החברתית, שבהן הצית את עצמו משה סילמן, היו שחיקו אותו בעקבות מצבם הכלכלי הקשה.

==הגורמים להתאבדות==

הגורמים להתאבדות או לניסיונות ההתאבדות המופיעים באפקט ורתר, אינם שונים מהגורמים הידועים להתאבדות באופן כללי. מרבית המתאבדים היו ידועים כלוקים בהפרעות נפשיות מסוגים שונים, בעיקר הפרעות מצב רוח והתמכרות לסמים. קשיים אלו, המשולבים לרוב עם נסיבות חיים קשות כגון בדידות, מחלה, כישלון בתחום האישי או המקצועי, גירושין, התאלמנות ועוד — הם הגורמים העיקריים להתאבדות, גם כשמדובר בהתאבדות במסגרת אפקט ורתר.

החוקר הישראלי פרופ' יעקב רופא, כחלק מהתיאורייה הפסיכו-ביזארית שהגה, טוען כי כל הפרעה נפשית שאינה פתולוגית (כגון OCD לעומת סכיזופרניה) היא נרכשת מתוך ארסנל הפרעות אליהן נחשף החולה. אובדנות אינה שונה, ואפקט ורתר הוא למעשה חלק מרכישת התנהגויות רחבה יותר.

== קישורים חיצוניים ==
* עידו קינן, [https://web.archive.org/web/20160303220052/http://net.nana10.co.il/Article/?ArticleID=74810 התאבדויות ברשת], 6 באוגוסט 2003, אתר nana10

==הערות שוליים==

קטגוריה:התאבדות
שקר לי

שַקר לי (באנגלית: Lie to me) היא סדרת טלוויזיה אמריקנית מסוגת דרמת פשע ששודרה ברשת פוקס בין 21 בינואר 2009 ל-31 בינואר 2011. הסדרה בוטלה בסוף העונה השלישית עקב אחוזי רייטינג נמוכים. הסדרה שודרה בישראל ב-yes.

הסדרה עוקבת אחרי דוקטור קאל לייטמן, מומחה לניתוח פסיכולוגי של הבעות פנים ושפת גוף, המגולם על ידי טים רות'. לייטמן ביחד עם הצוות שלו חוקר מקרי רצח והתאבדויות שהובאו אליהם מקהילות מקומיות, משרדי עורכי דין, משרדים ממשלתיים, חבריהם ועוד.

הסדרה מבוססת על הספר "Micro expressions" מאת דוקטור פול אוקמן – פרופסור מומחה לחקר רגשות ומיקרו הבעות פנים. הספר עצמו אמיתי וגם כן התואר פרופסור אשר הוכר על ידי אוניברסיטת אוקספורד. כמו כן בכל סוף שידור של פרק אוקמן נהג לכתוב בבלוג אשר הוקצה לו באתר פוקס ניוז מה לייטמן פספס בפרק.

==עלילה==
צוות החוקרים של לייטמן מורכב ממומחים לניתוח פסיכולוגי על פי הבעות פנים ו"מיקרו הבעות" והם מסוגלים לדעת האם בן אדם: משקר, לחוץ, כועס, עצוב וכו'.
הסדרה מדברת על אפקטים פסיכולוגיים שונים, כגון אפקט ורתר, ועל כך שהבעות הפנים מסגירות את תחושת האדם ומחשבותיו.
בכל פרק נתקלים צוות החוקרים במקרים מסתוריים, אותם הם חוקרים כדי להגיע לאמת דרך ההבעות של הנחקרים.
לרוב, הסדרה מלאה בתפניות עלילתיות מפתיעות.

==דמויות==
* קאל לייטמן (טים רות') – מומחה ל"מיקרו" הבעות פנים. יודע מתי בן אדם משקר, עצוב, שמח, מפחד וכו' רק על ידי התבוננות בשפת גופו. בכל פרק חוקר ביחד עם הצוות שלו אנשים שונים כדי להגיע בכל פעם לאמת המפתיעה, לעיתים קרובות מביא את הנחקרים שלו למצבים\סיטואציות קיצוניות בשביל להוציא מהם את האמת.
* ג'יליאן פוסטר (קלי ויליאמס) – אחת מצוות החוקרים של לייטמן ושותפה ל'קבוצת לייטמן'. חווה קשיים בנישואיה. ישנה כימיה ברורה בינה לבין קאל לייטמן אשר הכירו לראשונה דרך טיפול פסיכולוגי אשר העניקה לקאל.
* ריה טורז (מוניקה ריימונד) – גויסה על ידי קאל לייטמן וג'יליאן פוסטר לצוות החוקרים. בעלת יכולת נדירה לזהות מיקרו הבעות בעצמה ללא הכשרה אקדמאית. יכולת זו נקראה בסדרה 'טבעית'.
* איליי לוקר (ברנדן היינז) – אחד מארבעת החוקרים בצוות. אקדמאי שלימד את עצמו את שיטת המיקרו הבעות ומאמין בשיטת להגיד את האמת כל הזמן.
* בן (מקי פאייפר) - סוכן FBI אשר גויס על ידי לייטמן בסוף העונה הראשונה והוא הקשר שלהם ל-FBI, כמו כן הוא השתתף לרוב בעונה השנייה.
* שרון וולובסקי (מוניק גאבריאלה קונאן) – בלשית מטעם המשטרה אשר לייטמן נפגש איתה לרוב דרך חקירות רבות, כמו כן היא עוזרת לרוב בחקירות כמו בן, השתתפה לרוב בעונה השלישית.
* אמילי (היילי מקפארלנד) – בתו בת ה-16 של ד"ר קאל לייטמן. יש לו עליה משמורת חלקית, כך שהיא לעיתים נחשפת לעבודתו של אביה, ומכירה כמה מהטכניקות שלו ולכן לעיתים יודעת לפענח מה אבא שלה באמת מרגיש.

== קישורים חיצוניים ==
* 

* [https://web.archive.org/web/20120625134301/http://yes.walla.co.il/?w=1%2F9565 שקר לי], באתר וואלה
* [http://www.paulekman.com/ אתרו הרשמי של פול אוקמן]

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:פוקס: תוכניות וסדרות
קטגוריה:פסיכולוגיה בטלוויזיה
יער חורשים

יער חורשים הוא יער בשרון השוכן בין אורנית ממזרח, נירית, ירחיב ומתן מצפון, חורשים ממערב וכפר ברא מדרום.

== גאוגרפיה ==
שטחו של יער חורשים כ-2,000 דונם והוא שוכן בגבהים של 50 עד 147 מטרים מעל פני הים. היער משתרע על פני שני טורי גבעות שכיוונם ממזרח למערב, מצפונו ומדרומו של נחל קנה, אחד מיובליו הצפוניים של הירקון, המחלק את היער לשניים. 

חלק מהיער טבעי וחלקו ניטע בשנות ה-50 של המאה ה-20 בידי הקרן הקיימת לישראל, ובו עצי אורן וברוש וכן עצים רחבי עלים. בעקבות מאבק ציבורי יועד היער בתוכניות מחוזיות וארציות כשטח לשימור. ביער מפוזרים מספר חניונים ופינות לעריכת פיקניקים, והוא פופולרי מאוד בקרב רוכבי אופני הרים בזכות ה"סינגלים" הטכניים הרבים היורדים מהגבעות אל נחל קנה. 

בראש גבעה בצפונו של היער שוכנת חורבת זכור שנחפרה בחפירת הצלה בשנת 1968. במקום נמצאו שרידים החל מתקופת הברזל (המאות ה-13 עד ה-11 לפנה"ס) ועד התקופה העות'מאנית. בתקופת ממלכת ישראל שכן במקום יישוב של שבט מנשה ולאחר חורבן בית המקדש הראשון התגוררו בו שומרונים. כחצי קילומטר מצפון לחורבה נמצאו שתי מערות קבורה ובהן שרידים מתקופת הברונזה, תקופת הורדוס ומהתקופה הביזנטית. השרידים כוללים שברי עצמות אדם וממצאים קרמיים שונים. סביב חלקה המזרחי של החורבה נסללה דרך עפר היקפית, הוקם חניון והוכשרה מרפסת תצפית בצידה המזרחי של הגבעה, המאפשרת תצפית פנורמית על השומרון. בחלקה המערבי של חורבת זכור הוקם בתחילת שנות ה-90 מגדל תצפית אש<ref></ref>, שממנו נשקפים נופים פנורמיים של מישור החוף וגוש דן. 

נחל קנה זורם דרך היער ממזרח למערב בעמק הנמוך משיאי הגבעות בכ-50 עד 70 מטרים. רוחב קרקעית העמק מגיע עד 200 מטרים, ולאורכו חורשות עצי אקליפטוס. בעמק שוכן חניון ובו שולחנות לעריכת פיקניקים. בצידו המערבי של היער, סמוך למוצאו של הנחל אל מישור החוף, מתרחב אפיק הנחל ובו שטחים חקלאיים. 

בצידו הדרומי של היער, בין נחל קנה לכפר ברא, מבותר טור הגבעות על ידי שני ערוצים המעניקים למקום מראה פראי יחסית. חלק זה של היער מיוער בצפיפות יחסית, ובדרומו, סמוך לכפר ברא גדלים מטעי עצי זית.

== גלריה ==
<gallery widths="150" heights="150" perrow="5">
Horshim wood010.jpg|מגדל התצפית בחורבת זכור המערבית
Horshim wood032.jpg|ערוץ בחלקו הדרומי של היער. חורבת זכור שוכנת על הרכס הצפוני שבמרכז התמונה
Horshim wood025.jpg|אפיק נחל קנה
Horshim wood078.jpg|חורבת זכור
Horshim wood 1 (7).JPG|ים - חלקו התחתו של בית בד
HorshimWood.jpg|מבט על היער לכיוון מערב. תוואי נחל קנה בוואדי במרכז התמונה.
</gallery>

==קישורים חיצוניים==

* [http://www.kkl.org.il/KKL/trip_templateNoMenu.aspx?id=21455 יער חורשים] באתר קק"ל
* [http://eyarok.org.il/2008/08/%D7%99%D7%A2%D7%A8-%D7%97%D7%95%D7%A8%D7%A9%D7%99%D7%9D/ יער חורשים] באתר e-ירוק
* [https://web.archive.org/web/20131019114548/http://www.syt.co.il/showAttraction.asp?id=1027 יער חורשים] באתר Syt
* [https://web.archive.org/web/20100901135928/http://www.bikezone.co.il/%D7%94%D7%A8%D7%99%D7%9D/%D7%99%D7%A2%D7%A8-%D7%97%D7%95%D7%A8%D7%A9%D7%99%D7%9D.html יער חורשים] באתר Bike zone
* 

==הערות שוליים==

חורשים
קטגוריה:השרון: גאוגרפיה
קטגוריה:חורשים
קטגוריה:נירית
יעקב פת

יעקב פַּת (27 בנובמבר 1894 – 26 ביוני 1956) היה מבכירי "ההגנה" ומשרד הביטחון בין שנות העשרים לשנות החמישים של המאה העשרים.

==ביוגרפיה==
נולד בטורק שבפלך לודז' בפולין בשנת 1894, בבית דתי, ויעקב נטה לציונות והצטרף לצעירי ציון. ב-1913, בהיותו כבן 19, עלה לארץ ישראל, יחד עם חברו בנימין מונטר, במסגרת העלייה השנייה. תחילה ניסה לחפש עבודה בפתח תקווה וברחובות. בהמשך התיישב בעטרות כחלק מקבוצת קלנדיה.

ב-1916 הצטרף לארגון "השומר" ונשלח לשמור ב-רוחמה. ב-1918 התנדב לגדוד העברי, ושירת בו בדרגת סמל. עם השחרור מהגדוד הקימו יעקב וחבריו את דגניה ב'. ב-1921 הצטרף לארגון "ההגנה". בין השנים 1922–1931 היה מפקד ההגנה בחיפה, ובשנים 1931–1940 שימש מפקד מחוז ירושלים. היה מיוזמי היציאה מהגדר, נטילת יוזמה התקפית של ההגנה, והקמת "הנודדת". בשנים 1940–1946 היה חבר המטה הכללי של ההגנה ומופקד על הרכש הצבאי בדרום הארץ. במהלך מלחמת העצמאות היה פת אחראי לשיירות הציוד, הנשק והמזון לירושלים וליישובים המנותקים.

עם קום מדינת ישראל שימש מנהל המדור לתפקידים מיוחדים במשרד הביטחון.

יעקב נישא לצפורה בת משה פינקלשטיין (ילידת 1902 באסקס שבאנגליה) אותה הכיר בזמן ששירת בגדוד העברי והיא עבדה כאחות בבית החולים הסקוטי בטבריה. לזוג נולדו 2 בנות. יעקב נפטר מהתקף לב ב-1956 והובא למנוחות בחלקת השומר בבית הקברות של כפר גלעדי. רעייתו צפורה נפטרה ב-1960 ונקברה לידו.

לזכרו יצא הספר "דרכו של אדם: קובץ לזכרו של יעקב פת" בעריכת אליעזר לובראני. על שמו נקרא רחוב ראשי בדרום ירושלים, שכונת פת הירושלמית הגובלת בו, וכן רחוב בחיפה.

== לקריאה נוספת ==
* נחמן תמיר, אנשי העלייה השנייה - פרקי זכרונות - כרך ב, הוצאת המרכז לתרבות וחינוך תל אביב, 1974, עמודים 375–378
* נחמן תמיר, אנשי העלייה השנייה - פרקי זכרונות - כרך ב, הוצאת המרכז לתרבות וחינוך תל אביב, 1974, עמודים 356–358 (על צפורה פת פינקלשטיין)

==קישורים חיצוניים==

* 
* 

== הערות שוליים ==

קטגוריה:אנשי העלייה השנייה
קטגוריה:ישראלים ילידי פולין
קטגוריה:לוחמי ההגנה
קטגוריה:אנשי השומר
קטגוריה:עובדי משרד הביטחון
קטגוריה:לוחמי הגדודים העבריים
קטגוריה:אישים שעל שמם שכונות בישראל
קטגוריה:אישים הקבורים בחלקת השומר בכפר גלעדי
קטגוריה:ישראלים שנולדו ב-1894
קטגוריה:ישראלים שנפטרו ב-1956
קודקוד (מותג)

לוגו החברה
קודקוד משחקי חברה בינלאומיים הוא מותג ישראלי של משחק וצעצועים המיוצרים ומשווקים על ידי חברת למדע תעשיות קלות בע"מ.

חברת למדע הוקמה בשנת 1978 על ידי אפרים הרצנו, מפתח משחק הרמיקוב, וכיום היא מנוהלת על ידי ילדיו, מיכה ומריאנה הרצנו. לחברה יש מפעל בערד שבו מועסקים 150 עובדים. במפעל מייצרת החברה משחקי קופסה ומשחקים המכילים רכיבים מפלסטיק. החברה מייצאת למעל 50 מדינות, כאשר יותר מ-90% מתוצרת המפעל מיועדת לייצוא.

קודקוד מייצרת ומשווקת בישראל את משחקי חברת הסברו תחת הסכם זיכיון משנת 2004, אך עוד בטרם העברת הזיכיון לייצור המשחקים, הייתה קודקוד הזכיינית לשיווק משחקי הסברו בישראל. עם משחקים אלה נמנים: מונופול, סיכון, והרמז, שטרם הסכם הזיכיון יובאו לישראל מאירלנד. מנגד, משווקת חברת הסברו בעולם את משחק הרמיקוב, שהוא המשחק הנמכר ביותר בעולם לאחר מונופול ושבץ-נא.

החברה גם פיתחה מספר משחקי מחשב שנועדו לקדם את משחקיה השונים.<ref>https://youtu.be/ncruRlXcnRQ </ref>

==קישורים חיצוניים==
* 
* 
* 
* 

== הערות שוליים ==

קטגוריה:חברות ישראליות
קטגוריה:חברות צעצועים
קטגוריה:ישראל: מותגים
המרכז הארצי למדע

המרכז הארצי לַמְדַע הוא מרכז ארצי להכשרת מורים למדע וטכנולוגיה בבית הספר היסודיים בישראל. ממוקם במרכז לחינוך מדעי וטכנולוגי בבית הספר לחינוך שבאוניברסיטת תל אביב.

המרכז הוקם בשנת 1995 על ידי ראש המרכז לחינוך מדעי וטכנולוגי, פרופ' דוד חן, במסגרת המרכז הישראלי להוראת המדעים (לימים, "המרכז הישראלי לחינוך מדעי וטכנולוגי") על שם עמוס דה-שליט.

בראשית קיומו היו למרכז ארבע זרועות:
* פיתוח חומרי למידה למורים בהוראת המדעים, בעריכתו של פרופ' דוד חן.
* הוצאה לאור של כתב עת למורים "אאוריקה", שהוקם ונערך על ידי ערן אבני ובהמשך ד"ר אלייה קוקלין.
* פיתוח סביבה מתוקשבת (אתר בית) על ידי ישע סיון; בהמשך נבנה אתר "מטר", בניהולה של ד"ר רחל מינץ.
* הכשרת מורים מובילים בניהולם של גידי זנד (1995–1996), ד"ר טוביה דרסלר (1996–2005), ד"ר מירי דרסלר (2005-2022) וגיא גרובס (2023 ועד היום).

הזרועות הללו התאחדו בהדרגה לניהול מערכתי על ידי ראש המרכז.

== מטרות המרכז ==
מטרת העל של מרכז למדע היא להטמיע תרבות מדעית וטכנולוגית בבתי הספר היסודיים, באמצעות טיפוח מנהיגות חינוכית מובילה שניזונה ממשאבי ידע ומידע מתחדשים, תוך למידה אקדמית ועבודת שדה, וכן קיום קשרי גומלין בין כל חבריה – מורים כתלמידים.

לשם השגת מטרה זו פועל המרכז למדע כמסגרת אקדמית מקצועית לכל השואפים לקחת חלק פעיל בעיצוב וקידום החינוך המדעי והטכנולוגי בבתי-הספר היסודיים.

הפיתוח המקצועי של המנהיגות החינוכית המובילה קשור בשלושה מעגלים המשלימים זה את זה: פיתוח תפיסת עולם, פיתוח ידע בתחומי הדעת של החינוך המדעי והטכנולוגי, ופיתוח כישורי מנהיגות. פיתוח המנהיגות נועד להביא לפיתוח מקצועי של המורים למדע וטכנולוגיה בבתי-הספר היסודיים.

== חזון המרכז ==
החזון של המרכז הארצי למדע ממומש באמצעות קהילה של מנהיגות חינוכית. תפקיד הקהילה הוא לקחת על עצמה את המחויבות להצמיח בקרב המורים דפוסי פעולה מקצועיים, ולהוביל את התחדשות מקצוע ההוראה בהתאם לדרישות המשתנות של תפיסת המקצוע ובהתאם לתמורות החלות בתחום החינוך המדעי והטכנולוגי.

על פי חזון המרכז, קיימים ארבעה מרכיבים עיקריים התורמים לבנייתה של קהילת המנהיגות החינוכית: מקום, עניין, פעולה וזמן.

מימוש החזון נעשה באמצעות מודל ההכלה: "מודל לפיתוח מקצועי של מורים למדע וטכנולוגיה".

== כתב העת אאוריקה ==
המרכז הארצי למדע מפיק את כתב העת המקצועי למורי המדע והטכנולוגיה בבתי הספר היסודיים, "אאוריקה". כתב העת מעלה לדיון סוגיות מרכזיות בחינוך המדעי והטכנולוגי. כתב העת מופק פעמיים בשנה ונשלח לכל בתי הספר היסודיים ברחבי הארץ.

== אתר ברשת – מט"ר ==
המרכז הארצי למדע, בשיתוף עם המרכז לטכנולוגיה חינוכית – מט"ח, מפעיל ומפתח את אתר מט"ר. האתר משרת מורים, מדריכים, מפקחים, אנשי פיתוח ומחקר העוסקים בחינוך המדעי והטכנולוגי באמצעות כלים וירטואליים כמו פורומים, קבוצות דיון, מאגרי מידע, סביבות למידה ממוחשבות ועוד. כמו כן האתר מהווה במה לתחומי הפעילות המגוונים של המרכז הארצי.

== קישורים חיצוניים ==
* [https://www.matar.tau.ac.il אתר המרכז הארצי למדע], באתר מט"ר

==הערות שוליים==

קטגוריה:ארגוני חינוך בישראל
דוד ברודט

דוד בּרוֹדֶט (נולד ב-30 באוקטובר 1944) הוא כלכלן ישראלי, כיהן במספר תפקידי מפתח במערכת הכלכלית, העסקית ובשוק ההון, בהם הממונה על התקציבים ומנכ"ל משרד האוצר, יו"ר בנק מזרחי, חברת yes ובנק לאומי, ועמד בראש הוועדה לבחינת תקציב הביטחון.

==ביוגרפיה==
נולד בירושלים להינדה ו[https://laad.btl.gov.il/Web/He/TerrorVictims/Page/Default.aspx?ID=36787 יחזקאל ברודט] אשר נהרג מפגיעת פגז בירושלים במלחמת העצמאות, בעת שברודט היה בן 4. ברודט בעל תואר ראשון בכלכלה ומדע המדינה ותואר שני בכלכלה, שניהם מהאוניברסיטה העברית בירושלים. הוא החל את הקריירה שלו ככלכלן ברשות לתכנון כלכלי, בה התקדם מתפקיד רפרנט למנהל מחלקה, מנהל חטיבה וסגן ראש הרשות. בשנים 1982 עד 1987 הועסק במשרד התעשייה והמסחר בו שימש כראש המטה ליציבות המחירים, ראש מינהל תכנון כלכלה ומימון וסמנכ"ל בכיר. ב-1987 מונה לסמנכ"ל כספים בתעשייה האווירית. ב-1991 עבר למשרד האוצר, כיהן כממונה על התקציבים ובין 1995 לאפריל 1997 כמנכ"ל המשרד.

בספטמבר 1997 התמנה ליו"ר דירקטוריון בנק מזרחי, אך פרש לאחר חצי שנה בעקבות אי הסכמות עם מנכ"ל הבנק ויקטור מדינה. הוא התמנה ב-1998 ליו"ר yes הטלוויזיה בלוויין עד לפרישתו בסוף 2003.

ברודט היה מבין מנסחי אמנת כנרת השואפת ליצור מכנה משותף לזרמים והמחנות השונים בציבור היהודי (ימין-שמאל, דתיים-חילוניים וכו') הוא חתם עליה ביחד עם שורה של אנשי ציבור מהימין והשמאל.

ביולי 2010 נבחר על ידי מועצת המנהלים של בנק לאומי ליו"ר הדירקטוריון, וכיהן בתפקיד זה עד יולי 2019.

באוקטובר 2020 נבחר על ידי חברת כנפי נשרים תעופה ואלי רוזנברג, בעל השליטה באל על, ליו"ר הדירקטוריון של החברה. ובמאי 2021 הגיש את התפטרותו מתפקיד זה. על כך כתב ברודט לאחר ההתפטרות: .

=== פעילויות ציבוריות נוספות ===
*ראש המשלחת הישראלית למשא ומתן הכלכלי עם הפלסטינים במסגרת הסכמי אוסלו (1994)
*יו"ר הוועדה הממשלתית לבחינת ההיבטים של אחזקות הבנקים בתאגידים ריאליים (1995)
*יו"ר הוועדה הממשלתית למעמד הביטוח הלאומי (1996)
*יו"ר הוועדה הממשלתית לבחינת תקציב הביטחון (2006–2007)
*יו"ר הוועדה המייעצת לפטורים ומיזוגים ליד הממונה על ההגבלים העסקיים (2006-2010)
*יו"ר מועצת המנהלים של מרכז רפואי הדסה (1999-2008)
*יו"ר הוועד המנהל של המכללה האקדמית הדסה (מ-1989)
*יו"ר הוועד המנהל של אוניברסיטת בן-גוריון (1998-2010)
*יו"ר המועצה הציבורית לסטטיסטיקה (מ-2007)
*מנהל אקדמי פורום קיסריה להתוויית מדיניות כלכלית לאומית (מ-2005)
*דירקטור חיצוני בחברות הציבוריות החברה לישראל, איי.די.איי. חברה לביטוח, אלוני חץ
*מרצה באוניברסיטה העברית, אוניברסיטת בן-גוריון, המרכז הבינתחומי הרצליה, המכללה לביטחון לאומי ומדרשת רופין
*[https://www.neaman.org.il/Israel-2028-Vision-Strategy-Economy-Society-Global-World-HEB עורך מסמך "ישראל 2028 - חזון ואסטרטגיה כלכלית-חברתית בעולם גלובלי"], הוצאת [https://www.neaman.org.il/ מוסד שמואל נאמן]

== קישורים חיצוניים ==
* 
* 
* 

== הערות שוליים ==

קטגוריה:מנכ"לי משרד האוצר
קטגוריה:מנכ"לים ישראלים
קטגוריה:דירקטורים ישראלים
קטגוריה:עובדי משרד המסחר והתעשייה
קטגוריה:סגל התעשייה האווירית לישראל
קטגוריה:יושבי ראש בנק לאומי
קטגוריה:יושבי ראש בנק מזרחי טפחות
קטגוריה:ירושלים: אישים
קטגוריה:הממונים על התקציבים
קטגוריה:הסכמי אוסלו: אישים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1944
עולמה של סופי

עולמה של סופי - רומן על תולדות הפילוסופיה (בנורווגית: Sofies verden) הוא ספרו של הסופר הנורווגי יוסטיין גורדר אשר יצא לאור לראשונה בנורווגית בשנת 1991. הספר מספר על סופי, ילדה נורווגית שאביה הוא רב חובל על מכלית נפט, נשלחים אליה מכתבים המספרים על ילדה ושמה הילדה שאביה משרת בלבנון בכוחות האו"ם. במכתבים סופי לומדת פילוסופיה ממורה מסתורי, באופן שיטתי וכרונולוגי מן הפילוסופים של יוון העתיקה ועד המאה ה-20.

הספר זכה להצלחה רבה בעולם כולו, לביקורות חיוביות ולאזכורים בספרות ובתרבות, כמו גם לעיבוד קולנועי ולמשחק מחשב. הספר תורגם לחמישים ושלוש שפות, בהן עברית. בעולם מצויים עשרים וששה מיליון עותקים מודפסים של הספר, שלושה מיליון מהם נמכרו בגרמניה לבדה.

==עלילה==
הספר מספר על ילדה בשם סופי אמונדסן, אשר יום אחד מתחילה לקבל מכתבים מכותב אלמוני, המתארים את תולדות הפילוסופיה. הנושא שובה את ליבה של סופי והיא קוראת את המכתבים בשקיקה. במקביל היא מתחילה לקבל מכתבים ואיגרות מסרן בכוח האו"ם הנורווגי בלבנון, הממוענים לילדה שאינה מכירה בשם הילדה. סופי עוברת מסע ארוך. בתחילה הקורס כולו מתנהל במכתבים, (גם סופי כותבת לאלברט הפילוסוף) אך עם תחילת הלימודים בימי הביניים הם נפגשים וממשיכים את הלימודים פנים מול פנים. אלברט מעביר לסופי שיעור ארוך בהיסטוריה של התפתחות הפילוסופיה, והתפתחות הרעיונות מיוון העתיקה דרך ימי הבניים, פילוסופיה חדשה, ועד לעמנואל קנט, פרויד ודרווין. במקביל ללימודים אלברט עובד על "תוכנית סודית" הקשורה למכתבים שסופי מקבלת מרב הסרן.

כאשר אלברט מלמד את סופי על ברקלי, הוא מגלה לסופי כי כל העולם שלה הוא ספר שנשלח מאביה של הילדה מולר קנאג כמתנה. אביה של מולר קנאג רצה לשמח אותה ולכן כתב לה ספר על פילוסופיה שמשלב עלילה ובתוכו המכתבים שלו אליה. בשלב הזה העלילה מתפצלת לשניים, ואנחנו קוראים על הילדה מולר קנאג ועל המתנה שקיבלה ליום הולדתה. במקביל אנחנו קוראים על סופי ואלברט שמגלים שכל עולמה של סופי הוא בדיוני ומחליטים לפעול על מנת לברוח מהסוף של הסיפור. הדבר הראשון שעליהם לעשות על מנת לברוח הוא לסיים את הקורס בפילוסופיה, אז הם ממשיכים מברקלי הלאה עד לעידן המודרני.

ביחד עם הפילוסוף הם משנים את תפנית העלילה וקופצים מהסוף של הספר דרך תוכנית שהם רוקמים להתחמקות מהגורל (שהוא סוף הספר). לבסוף הם יוצאים מעולם הדמיון ועוברים לעולם האמיתי כמעין רוחות רפאים, שם הם מצליחים להזיז את הסירה של האבא של מולר קנאג כדי לשוט בה. בסיום מולר קנאג שואלת את עצמה איך הסירה השתחררה וחושבת בצחוק שזוהי ודאי סופי מהספר שהיא מחזיקה בידה.

==ביקורות==
הספר זכה ב"פרס הביקורת הנורווגי" ובפרס "הדוכן הקטן" (Bancarellino) באיטליה (1995). הספר הופיע ברשימת רבי המכר בדנמרק, שוודיה, גרמניה ואיטליה.

העיתון דר שפיגל הגרמני הישווה אותו לספר "שם הוורד". עיתון "פרנקפורטה אלגמיינה צייטונג" שיבח את הסופר כ"מלך" ההארה האירופאית.

==קישורים חיצוניים==
* 
* [https://web.archive.org/web/20190212032320/http://www.sophiesworld.org/ Commentary on a unique book: Sophie's World]
*
* 

קטגוריה:ערכים שבהם תבנית בריטניקה אינה מתאימה
קטגוריה:ספרי 1991
קטגוריה:ספרי הוצאת שוקן
קטגוריה:ספרים שצונזרו
העט החכם של לייבסקרייב

העט החכם של לייבסקרייב - מרץ 2013.ערכת העט החכם של לייבסקרייב משמשת להקלטה סימולטנית בעת כתיבה. העט משלב בתוכו רשמקול אשר מקליט את הקולות אותם הוא קולט במהלך הכתיבה ומסוגל, לאחר מכן, להציג את הקולות הספציפיים שהוקלטו בעת כתיבה קטע מסוים. הדבר משמש, למשל, בעת סיכום הרצאה, ומאפשר למשתמשים לשמוע את דברי המרצה בעת שכתבו את הסיכום.

הערכה מיועדת, בין השאר, לתלמידים המתקשים בכתיבת סיכומי הרצאה יעילים בשל לקות קשב וריכוז או לקות תנועה. כמו כן ניתן להשתמש בה כערכה לתקשורת תומכת וחליפית.

הערכה כוללת עט המכיל מכשיר הקלטה קולית ומצלמה המצלמת את הנייר עליו נכתב הסיכום. העט אוסף את הנתונים בזיכרון ממוחשב, אשר ניתן לאחר מכן להעברה לאמצעי אחסון אחר. כדי להשמיע לאחר מכן את ההקלטה יש להשתמש בדפים מיוחדים, הנכללים בערכה וניתנים גם להדפסה, המכילים סימנים בתת-אדום אותם קולטת המצלמה. הדפים מכילים גם הדפסה של ציורי לחיצים הדומים ללחיצי רשמקול, שבעזרתם נותנים לעט פקודות הקשורות במערכת הקלטה שלו.

==קישורים חיצוניים==

* 

==הערות שוליים==

קטגוריה:אמצעי כתיבה
קטגוריה:התקני קלט
קטגוריה:התקני אחסון נתונים
קטגוריה:פריטי טכנולוגיה מסייעת
הנרי קוב

הנרי קוב (באנגלית: Henry N. Cobb; 8 באפריל 1926 – 2 במרץ 2020) היה אדריכל אמריקאי ושותפו הראשי של איי אם פיי במשרדם "פיי, קוב, פריד ושות'", אחד ממשרדי האדריכלות החשובים בעולם.

==ביוגרפיה==
קוב נולד בבוסטון. הוא היה בוגר בית הספר לעיצוב באוניברסיטת הרווארד, והוא כיהן בין 1980 ל-1985 כראש המחלקה לאדריכלות באוניברסיטה. נוסף לכך, הוא החזיק בתוארי כבוד מבאודוין קולג' ומהמכון הטכנולוגי של ציריך.

נפטר ב-3 במרץ 2020.

==מבנים ידועים שתכנן==
* מגדל כיכר ויל מארי במונטריאול
* מגדל ג'ון האנקוק בבוסטון
* הקמפוס של אוניברסיטת מדינת ניו יורק בפרדוניה
* מרכז אוניברסיטת רוצ'סטר
* מגדל פטריוט בדאלאס
* בניין המטה העולמי של חברת ג'ונסון אנד ג'ונסון בניו ברונסוויק (ניו ג'רזי)
* כיכר אנרג'י בדאלאס
* המוזיאון לאמנות של פורטלנד
* מטה חברת פיטני בווס בסמפורד (קונטיקט)
* מגדל בנק אמריקה (לוס אנג'לס)
* מרכז הייאט בשיקגו
* הבניין השני של מטה קרן המטבע הבינלאומית בוושינגטון
* טורה אספסיו (מגדל החלל) במדריד

<gallery>
קובץ:JohnsonJohnson HQ building.jpg|בניין המטה העולמי של חברת ג'ונסון אנד ג'ונסון בניו ברונסוויק (ניו ג'רזי)

קובץ:Torre Espacio (Madrid) 07.jpg|טורה אספסיו (מגדל החלל) במדריד

</gallery>

==קישורים חיצוניים==

* 

==הערות שוליים==

קטגוריה:בוסטון: אישים
קטגוריה:אדריכלים אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1926
קטגוריה:אמריקאים שנפטרו ב-2020
סמן

סמן טקסט מהבהב בעת הקלדת "Wikipedia".
סמן טקסט בסוף שורת פקודה ב-MSDOS.
סַמָּן בממשק משתמש הוא סמל המופיע במסך המחשב ומורה את הקטע במסמך ממוחשב או את הסמליל הממוחשב שעליו ישפיע מידע שהמחשב יקלוט מהמשתמש.

== שימוש ==
על מסך של מחשב אישי בעל מערכת הפעלה עם ממשק משתמש גרפי יהיו לרוב שני סמנים: אחד של אמצעי ההצבעה (למשל של עכבר המחשב או משטח הנגיעה) והשני של אמצעי חיבור התמליל (למשל, מקלדת מחשב או מערכת זיהוי דיבור). על פי רוב, במקרה שהמשתמש מחבר שני אמצעי הצבעה או שני אמצעי חיבור תמליל לאותו מחשב, מספר הסמנים אינו מתרבה. אם למשל, המשתמש מוסיף עכבר USB למחשב עם משטח נגיעה יקרה לרוב אחד הדברים הבאים – או שמשטח הנגיעה יחדל לפעול, או ששני אמצעי ההצבעה יחלקו אותו סמן.

את הסמן של אמצעי ההצבעה ניתן להזיז ממקום למקום על ידי אמצעי ההצבעה עצמו. למעשה, עיקר פעולתו של אמצעי ההצבעה היא הזזת הסמן שלו, בחירת סמלילים וגרירת סמלילים. פעולה נוספת שאמצעי ההצבעה יכול לעשות היא קביעת מקום חדש לסמן של אמצעי חיבור התמליל.

אמצעי חיבור התמליל יכול גם הוא לשמש להזזת הסמן של עצמו. במקלדת, למשל ישנם מקשי חצים לצורך זה. אולם, בניגוד לאמצעי ההצבעה שיכול להזיז הן את הסמן של עצמו והן את הסמן של אמצעי חיבור התמליל, אמצעי חיבור התמליל יכול להזיז רק את הסמן של עצמו ולא את זה של אמצעי ההצבעה.

הבדל נוסף בין שני הסמנים הוא במראה שלהם. סמל ברירת המחדל של סמן אמצעי חיבור התמליל דומה לאות איי ומהבהב. לעומתו, לסמן ברירת המחדל של אמצעי ההצבעה אין מראה קבוע. לסמן זה יש סדרה של סמלי ברירת מחדל ומראהו משתנה בהתאם למקומו על המרקע, באופן המוסר מידע על הפעולה שתתבצע אם המשתמש ילחץ על לחיץ הבחירה של אמצעי ההצבעה. בקרבת קישורית, למשל, משתנה סמל הסמן של אמצעי ההצבעה לאיור של כף יד עם אצבע מורה מושטת.

את מראה הסמנים ניתן לשנות בלוח הבקרה של המחשב על פי הטעם האישי של המשתמש או לצורך נגישות המחשב ליכולותיו. ניתן לכוון, למשל, את קצב ההבהוב של סמן אמצעי חיבור התמליל, להגדיל את סמלי הסמנים או לתת להם צבעים ניגודיים שקל לאנשים עם לקות ראייה לראות.

==קישורים חיצוניים==

==הערות שוליים==

קטגוריה:מחשוב
Convorbiri literare

Convorbiri literare ("קוֹנבוֹרבִּיר ליטֶרארֶֶה" - בתרגום לעברית: שיחות ספרותיות) הוא כתב עת ספרותי רומני שנוסד על ידי חברי החוג ז'ונימיה ושימש שנים רבות כביטאונם.

כתב העת הופיע לראשונה ב-1 במרץ 1867 ביאשי, והמשיך להופיע שם עד 1886. מ-1886 ועד 1944 הופיע כתב העת בבוקרשט, תחילה בעריכתו של יאקוב נגרוצי ולאחר מכן בהנהגת ועד מורכב מתלמידיו של טיטו מאיורסקו.

בין המפרסמים מיצירותיהם בכתב עת זה נמנו: מיכאי אמינסקו, שפרסם בו את מרבית שיריו, יון קריאנגה שפרסם את שלושת החלקים הראשונים של "זכרונות" וגם סדרה של אגדות, יון לוקה קאראג'אלה, שפרסם בו את מרבית הקומדיות שלו, יואן סלאביץ', וסילה אלכסנדרי, ג'ורג'ה קושבוק, אוקטביאן גוגה ורבים אחרים מהדמויות הספרותיות הבולטות של התקופה.

== הסדרה החדשה ==
החל מינואר 1996, ביאשי, התחיל כתב העת להופיע מחדש בכל 20 לחודש, בפורמט טבלואיד. כתב העת שייך להתאחדות הסופרים מרומניה והעורך הנוכחי הוא קסיאן מריה ספירידון (Cassian Maria Spiridon).

== קישורים חיצוניים ==

* [https://web.archive.org/web/20100721234031/http://convorbiri-literare.dntis.ro/ האתר של כתב העת שיחות ספרותיות] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כתבי עת ספרותיים
קטגוריה:ספרות רומנית
קטגוריה:עיתונות רומנית
קטגוריה:רומניה: כתבי עת
XF-91 ת'נדרספטור

רפבליק XF-91 ת'נדרספטור היה מטוס קרב סילוני חד מנועי של חברת רפבליק שפותח בשנות ה-1940 המאוחרות ולא נכנס ליצור עקב כישלונו במכרזים וחוסר העניין בו. במטוס הותקנו 4 מאיצים רקטיים כדי להגדיל את התאוצה והדחף בנסיקה ויירוט. עיצוב המטוס היה מיושן ביום שבו הוא יצא מהמפעל עקב פיתוח מנועי סילון עם ביצועים מתקדמים.

ה-XF-91 היה מטוס הקרב האמריקאי הראשון שעבר את מהירות הקול בטיסה אופקית. בנוסף, המטוס פתר בעיה קשה של אי-יציבות אווירודינמית שהייתה קיימת באותה תקופה, במטוסים עם כנף משוכה בטיסה במהירויות נמוכות ובזווית התקפה גבוהה. אי-היציבות גרמה לתופעה שנקראה "ריקוד החרבות" (sabre dance), שבה המטוס הזדקר או נכנס לסחרור.
NACA]]


==קישורים חיצוניים==

* [http://1000aircraftphotos.com/Fairchild/5419.htm מספר תמונות של XF-91 ת'אנדרקאפטור]

==הערות שוליים ==
 

קטגוריה:מטוסי קרב מתוצרת ארצות הברית
קטגוריה:מטוסי קרב סילוניים
F-107

נורת' אמריקן F-107 היה מטוס קרב סילוני של נורת' אמריקן אוויאיישן. המטוס נבנה על בסיס ה-F-100 סופר-סייבר. המטוס יועד לתוכנית מטוס קרב-הפצצה אך הפסיד ל-F-105 ת'אנדרצ'יף, ולא נכנס לשירות מבצעי. מטוסי האבטיפוס שימשו מאוחר יותר כמטוסי ניסוי ומחקר.

==קישורים חיצוניים==

==הערות שוליים==

קטגוריה:מטוסי קרב מתוצרת ארצות הברית
קטגוריה:מטוסי קרב סילוניים
יאקוב נגרוצי

יאקוב נגרוצי על בול רומני
יאקובּ נגרוצי (ברומנית: Iacob Negruzzi; 31 בדצמבר 1842 - 6 בינואר 1932) היה סופר רומני, עורך, פרופסור למשפטים באוניברסיטת יאשי, חבר מייסד של ז'ונימיה, חבר בכיר במסדר הבונים החופשיים. נגרוצי הפך לחבר מן המניין באקדמיה הרומנית בשנת 1881, ונבחר לסגן נשיא מוסד זה מספר פעמים, ופעמיים הוביל אותו כנשיא ומזכיר הכללי.<ref></ref>
== חייו ==
יאקוב נגרוצי נולד ביאשי, בנסיכות מולדובה, כבנו של קוסטקה נגרוצי. הוא למד משפטים בברלין ובשובו מהלימודים, השתתף בהקמת חוג ז'ונימיה ובמשך 28 שנים ערך את ביטאון החוג, כתב העת Convorbiri literare. משנת 1864 מילא את תפקיד פרופסור למשפטים מסחריים באוניברסיטת יאסי, 

ב-28 באוקטובר 1866 הצטרף לבונים החופשיים והתקדם במדרג הדרגות עד לתואר מזכיר שני ומומחה גדול וב-1868 היה לנכבד. משנת 1867 היה גם עורך המגזין "Convorbiri literare", ולימים החזיק בתפקיד מנהל המגזין עד שנת 1895.

בשנת 1888 יאקוב נגרוצי יזם חוק שנועד להבטיח גמלת קיום למיכאי אמינסקו.

== מספריו ==
* 1873, Mihai Vereanu (מיכאי וריאנו) רומן.
* 1874, Copii de pe natură (ילדי הטבע) פורטרטים סטיריים בפרוזה ובשירה.
* 1884, Hatmanul Baltag (הטמן בלטאג) אופרה קומית שנכתבה בשיתוף פעולה עם יון לוקה קאראג'אלה.
* 1921, Amintiri din „Junimea” (זכרונות מז'ונימיה).

==קישורים חיצוניים==

==הערות שוליים==

קטגוריה:סופרים רומנים
קטגוריה:עורכים ספרותיים
קטגוריה:חברי האקדמיה הרומנית
קטגוריה:רומנים חברי הבונים החופשיים
קטגוריה:אישים שהונצחו על בולי רומניה
קטגוריה:ילידי 1842

קטגוריה:נפטרים ב-1932
יצחק לוין (רב וחוקר)

הרב פרופ' יצחק לוין (Isaac Lewin; 14 בינואר 1906 – 1995) היה רב וחוקר יהודי-אמריקאי ממוצא פולני.

==קורות חיים==
יצחק לוין נולד בשנת 1906 בווייליצ'קה לרב אהרן לוין, מראשי "אגודת ישראל" וממנהיגי היהודים בפולין, ולדורה לבית פרידמן.

בשנת 1932 סיים לימודי פילוסופיה באוניברסיטת וינה, ובשנת 1933 נסמך לרבנות.

בשנת 1935 נישא לפֶּפִּי לבית שטרנהיים, והיה אב לשניים. היה נשוי לה במשך 45 שנה, עד מותה בשנת 1980.

לוין התיישב בעיר לודז', ובה היה חבר מועצת העירייה ולוחם באנטישמיות. עם פרוץ מלחמת העולם השנייה נמלט מפולין ומצא מקלט בארצות הברית בשנת 1941. שם היה מראשי "אגודת ישראל" ושליחהּ למוסדות האו"ם.

משנת 1944 ועד פרישתו באמצע שנות השמונים כיהן כפרופסור לתולדות עם ישראל בישיבה יוניברסיטי. כן היה מנהל בית ספר דתי לבנות.

לוין נפטר בניו יורק בשנת תשנ"ה (1995) והובא למנוחות בהר הזיתים בירושלים.

בנו נתן (נט) לוין הוא עורך דין אמריקאי נודע.

==ספריו==
* חורבן אייראפע: געזאמעלטע מאמרים [שואת אירופה], תש"ח 
* נאכ’ן חורבן: געזאמעלטע מאמרים [לאחר השואה], תש"י 
* יידן אין אלטן פוילן: היסטארישע עסייען [יהודים בפולין העתיקה], צענטראל-פארבאנד פון פוילישע יידן אין ארגענטינע, תשכ"ב 
* צו דער געשיכטע פון אגודת ישראל: עסייען און רעדעס [להיסטוריה של אגודת ישראל], תשכ"ד 
* געשטאלטען און געשעענישען: עסייען און רעדעס, ארטאדאקסישע ביבליאטעק, תשל"ח 
* מבוקר לערב: קובץ מאמרים, מוסד הרב קוק, ירושלים תשמ"ב
* דמויות ואירועים היסטוריים, מוסד הרב קוק, ירושלים תשמ"ח

===ספרים בעריכתו===
* חומר לשאלת התכוננות וסידור המדינה היהודית: על-פי התורה, תש"ח
* אלה אזכרה: אוסף תולדות קדושי ת"ש-תש"ה, המכון לחקר בעיות היהדות החרדית, ניו יורק תשט"ז-תשל"ב (שבעה כרכים)
* ספר אוצר כתבי-עת תורניים: ביבליוגרפיה של כתבי-עת תורניים שהופיע בארץ ישראל, מזרח ומערב אירופה, רוסיה, סין, צפון אפריקה וצפון אמריקה בשנות תנ"א-תש"ח, "המכון לחקר בעיות היהדות החרדית", ניו-יורק תש"ם.

==קישורים חיצוניים==
* 
* 
* 
<div style="direction: ltr;">
* Wolfgang Saxon, [http://www.nytimes.com/1995/08/25/obituaries/rabbi-isaac-lewin-89-teacher-of-jewish-history-at-yeshiva-u.html Rabbi Isaac Lewin, 89, Teacher Of Jewish History at Yeshiva U.] (Obituary), The New York Times, August 25, 1995
</div>

==הערות שוליים==

קטגוריה:אמריקאים שנפטרו ב-1995
קטגוריה:אמריקאים שנולדו ב-1906
קטגוריה:רבנים חרדים
קטגוריה:רבנים אמריקאים
קטגוריה:רבנים פרופסורים
קטגוריה:חוקרי יהדות יהודים אמריקאים
קטגוריה:חוקרי תולדות עם ישראל
קטגוריה:חוקרי יהדות מזרח אירופה
קטגוריה:חוקרי השואה
קטגוריה:בוגרי אוניברסיטת וינה
קטגוריה:אנשי חינוך יהודים
קטגוריה:פילוסופים יהודים פולנים
קטגוריה:פילוסופים יהודים אמריקאים
קטגוריה:סגל ישיבה יוניברסיטי
קטגוריה:יהודים הקבורים בהר הזיתים: חלקות החסידים
קטגוריה:אישים שהועלו לקבורה בארץ ישראל

__NOTOC__
שחקן

[[אלברט כהן, שחקן ישראלי, משתמש באיפור על מנת לשנות את מראהו ולהציג דמויות שונות שנראות אחרת.]]
שני שחקנים מופיעים בהצגה ב[[תיאטרון.]]
שחקני תיאטרון ב[[הודו, מתאפרים לקראת הצגה.]]
שחקן הוא אדם שמשחק או מציג תפקיד בהפקה אמנותית. או אדם המשתתף בתחרות ספורט. בדרך כלל, המונח מתייחס לאדם המופיע בסרט קולנוע, בתיאטרון, או בטלוויזיה, ולעיתים מתייחס גם להופעות רחוב.

בנוסף לביצוע תפקידים דרמטיים או קומיים, שחקן יכול גם לשיר או לרקוד, או לתרום את קולו להפקת תסכית רדיו, לאופרה או לדיבוב דמות.

הכשרה לעיסוק כשחקן תיאטרון ניתנת בבתי ספר למשחק, וכן במסגרת החוגים לתיאטרון באוניברסיטאות. הלימודים כוללים לימוד עיוני ומעשי, וגם בהפקה של הצגת תיאטרון על ידי התלמידים, הממלאים את כל (או את מרבית) התחומים הכלולים בהפקתה של הצגה.

== היסטוריה ==
===העת העתיקה===
התיעוד הראשון של שחקן המגלם תפקיד ארע, על-פי המסופר, באתונה העתיקה, במהלך חגיגות הדיוניסיה בשנת 534 לפנה"ס. באופן מסורתי, היה נהוג בחגיגות אלו לספר על עלילות גבורה של גיבורים מיתולוגיים בשירת מקהלה ובלווי ריקוד. ראש המקהלה באותה שנה, תספיס, חרג מהמנהג כשהחליט להציג את תפקידו של הגיבור בגוף ראשון במקום לספר עליו בגוף שלישי, ובכך יצר לראשונה את אמנות המשחק. על שום כך, מכונים שחקנים לעיתים גם "תספיאנים".

בתקופתו של תספיס עדיין הופיע בהצגה אך ורק שחקן אחד, לצד המקהלה. רק דור אחד מאוחר יותר, על ידי אייסכילוס, הוכנס להצגה גם שחקן שני, שגילם תפקידים מתחלפים, ולאחר מכן, על ידי סופוקלס, אף שחקן שלישי.

==ראו גם==
* רשימת שחקני קולנוע וטלוויזיה
* רשימת שחקני תיאטרון
* ניצב

==קישורים חיצוניים==

* 
* 
* 

*
קטגוריה:מקצועות הבידור
קטגוריה:משחק
פוגרדץ

פוגרדץ (באלבנית: Pogradec) היא עיר בדרום-מזרח אלבניה, לחופו הדרום-מערבי של אגם אוחריד. העיר משמשת כבירתה של נפת פוגרדץ במחוז קורצ'ה. בשנת 2005 התגוררו בה כ-30 אלף תושבים. מקור שמה בצירוף Pod Gradec, שפירושו בשפות סלאביות דרומיות "מתחת לעיר הקטנה".

באזור בו שוכנת כיום פוגרדץ חי בעבר השבט האילירי אנצ'לאי, בתווך שבין איליריה לחאוניה. העיר החלה להתפתח במאה ה-18, בזמן השלטון העות'מאני, ואולם רוב המבנים העתיקים בה נהרסו במהלך מלחמות שונות - מלחמת הבלקן הראשונה, מלחמת העולם הראשונה ומלחמת העולם השנייה.

הרודנים ששלטו באלבניה, המלך זוגו הראשון ואנוור הוג'ה, הקימו בעיר שלחוף האגם בתי נופש. לאחר נפילת המשטר הקומוניסטי בראשית שנות ה-90, הפכה העיר ליעד תיירותי גם עבור יתר תושבי המדינה. בתי מלון רבים הוקמו בה, ולאורך חוף האגם הוקמה טיילת. מלבד התיירות, מהווה העיר גם מרכז לתעשיית המזון, המבוססת על הגידולים החקלאיים באזורים הכפריים שמסביב לעיר.

== ערים תאומות ==

* 

==קישורים חיצוניים==

* 

<gallery widths="150px" heights="150px" perrow="4">
|כנסייה אורתודוקסית בעיר
קובץ:Pogradec, Lake Ohrid - Albania.jpg|בתי קפה באגם אוחריד
קובץ:Albania 350.jpg|דיסקוטק צף
קובץ:Pogradec, Albania street.jpg|מדרחוב בעיר
</gallery>

קטגוריה:אלבניה: ערים
קטגוריה:אגם אוחריד
זאב מרקוביץ'

זאב מרקוביץ (Wladyslaw Markiewicz 1951–1888) היה מפיק קולנוע יהודי, פעל בפולין, ארץ-ישראל וארצות הברית. שותף בפעולות תרבות רבות בארץ (ממארגני המכביה הראשונה והשנייה, חג המחולות בדליה, שמירת זכויות יוצרים ועוד). 

הפיק את הסרט "צבר" בהשתתפות שחקני הבימה.

==קישורים חיצוניים==

קטגוריה:מפיקי קולנוע ישראלים
קטגוריה:ילידי 1888
קטגוריה:נפטרים ב-1951
נמל התעופה הבין-לאומי המלך חוסיין

נמל התעופה הבינלאומי המלך חוסיין (בערבית: مطار الملك حسين الدولي) הוא נמל תעופה השוכן בעקבה שבדרום ירדן, וממוקם כ-9 ק"מ מצפון למרכז העיר וכשני ק"מ ממזרח לגבול הישראלי. הנמל משתרע על פני שטח של 2.45 קמ"ר והוא הנמל השני בחשיבותו ובהיקף תנועת הנוסעים שלו במדינה.

==היסטוריה==
בניית הנמל החלה בסוף שנות ה-60 של המאה ה-20 והוא נחנך בשנת 1972. בשנת 2002 שופץ בניין טרמינל הנוסעים, וב-2004 הוקם מסוף מטען חדש ונסלל מסלול הסעה במקביל למסלול הטיסה. על-פי הסכם השלום בין ישראל לירדן, אמורה הייתה הפעילות הבינלאומית האווירית של נמל התעופה עובדה לעבור אל הנמל בעקבה, אך מסיבות שונות הדבר לא יצא אל הפועל, ובחודש מאי 2010, החליטה ממשלת ישראל על הקמת נמל תעופה חדש בתמנע שישרת את כל הטיסות אל העיר אילת וממנה.

==פעילות הנמל==
בנמל מסלול טיסה בודד באורך של 3,004 מטרים ובית נתיבות המשתרע על פני שטח של 2,600 מ"ר. בנוסף שוכן בנמל בית קיץ העומד לרשותה של משפחת המלוכה הירדנית, ומסוף מטען בשטח של 6,000 מ"ר השוכן בצפונו של הנמל. הנמל מסוגל לטפל בתנועה שנתית של כ-1.5 מיליון נוסעים, אך בפועל עשו בו שימוש 223,775 נוסעים בשנת 2010, מהם 153,298 איש בטיסות בינלאומיות ו-70,407 בטיסות פנים. 

רויאל ג'ורדניאן היא חברת התעופה העיקרית בנמל, והיא מפעילה מספר טיסות סדירות שבועיות לנמל התעופה הבינלאומי עמאן-המלכה עאליה בעמאן. חברה בת של רויאל ג'ורדניאן - ג'ורדן אוויאיישן - פועלת גם היא בנמל ומפעילה טיסות לעמאן ולמספר יעדים בארצות ערב. בנוסף פועלות בנמל טיסות שכר לאירופה ולמצרים שמפעילים מובילים אירופיים ורויאל ג'ורדניאן.

חלק ניכר מהפעילות האווירית בנמל הוא טיסות אימונים של חיל האוויר הירדני, ונמל התעופה משמש כבסיס האם של צוות האירובטיקה "רויאל ג'ורדניאן פלקונס" (Royal Jordanian Falcons; الصقور الملكية الأردنية), הפועל בחסות רויאל ג'ורדניאן וחיל האוויר המלכותי הירדני. הצוות הוקם בשנת 1978 וברשותו חמישה מטוסי אקסטרה 300 LS.

==קישורים חיצוניים==

* 
* [http://www.azworldairports.com/airports/a1850aqj.cfm מידע אודות הנמל]
* [https://web.archive.org/web/20121007081344/http://worldaerodata.com/wad.cgi?id=JO96621&sch=OJAQ נתוני הנמל]

==הערות שוליים==

המלך חוסיין
חוסיין
קטגוריה:עקבה
קטגוריה:עקבה: מבנים
זווית פסיעה

תיאור גרפי של תנועת הלהבים במדחף בעל פסיעה משתנה
רוטור של מטוס [[C-130 הרקולס במצב "הנצה"]]
זווית פסיעה היא זווית התקפה של להב יחסית לסיבוב המדחף או זרימת אוויר. לזווית הפסיעה של להבים יש משמעויות ושימושים רבים בתורת הזורמים ובתעופה.

==ברוטורים של מטוסים==
במנועי בוכנה או טורבו-פרופ המדחף (הרוטור) הוא היוצר את הדחף. שינוי זווית הפסיעה משנה את העילוי של הלהב, במילים אחרות את כמות האוויר שהרוטור דוחף אך גם את הגרר של הלהב ואת העומס על הלהב. ככל שזווית ההתקפה גבוהה יותר (כלומר הלהב מקביל פחות למישור הסיבוב של המדחף) כך הרוטור דוחף יותר אוויר ויוצר יותר דחף, אך גם מגדיל את ההתנגדות לסיבוב הרוטור ומגדיל את המאמץ על המנוע.

במטוסים כאלו משתמשים בזוויות פסיעה נמוכות במהירות זוויתית גבוהה, כדי להקטין את העומס על המנוע בהספקים גבוהים (זווית פסיעה גבוהה מדי עלולה להאט את סיבוב המנוע עד כדי כיבוי או כשל). בזוויות פסיעה גבוהות משתמשים כדי להגביר את הדחף במהירות זוויתית נמוכה (בשיוט לדוגמה, כאשר המנוע אינו פועל במלוא הכוח).

במקרה של כשל במנוע (הוא כבה), הלהבים מתנגדים לתנועת האוויר ויוצרים גרר רב. על מנת להקטין את הגרר קיים מצב להבים הנקרא הנצה. במצב זה הלהבים פונים ישירות לכיוון הטיסה ומקטינים את הגרר על הרוטור למינימום.

בנוסף קיים מצב של היפוך דחף ("היפוך להבים"), כאשר הופכים את זווית הפסיעה לכיוון השני והרוטור יוצר דחף כנגד כיוון הטיסה. היפוך להבים משמש להאטת המטוס על הקרקע לאחר נחיתה.

==במנועי סילון==
להבים בעלי פסיעה משתנה מתקינים בדרך כלל בצורה סטטית (כלומר הלהבים לא זזים) במדחס מנוע הסילון כדי לשפר את ביצועי המנוע בתנאי לחץ וטמפרטורה שונים. הלהבים עוזרים להסדיר ולייצב את הלחץ במדחס כדי ליצור זרימת אוויר רציפה ומיטבית.

==ברוטורים של מסוקים==
אווירודינמיקה של מסוק]]
ברוטורים של מסוקים, בין אם רוטור ראשי היוצר את העילוי, או רוטור זנב המאזן את מומנט ההתמד בציר הסבסוב שיוצר הרוטור הראשי, זווית הפסיעה שלהם היא שמנהגת למעשה במסוק. ברוטור הראשי זווית הפסיעה יכולה להשתנות בכל להב כתלות במיקומו של הלהב ביחס לכיוון גוף המסוק. לדוגמה, הגדלת זווית הפסיעה בלהבים כאשר הם מגיעים לחלק האחורי של המסוק תגרום לו לנוע קדימה ורוטור שמגדיל את זווית הפסיעה בצד ימין של המסוק יגרום לתנועה בציר הגלגול של המסוק.

קטגוריה:קצרמר תעופה
קטגוריה:אווירודינמיקה
משרד הבריאות של רוסיה

סמל המשרד בעבר
משרד הבריאות הרוסי (ברוסית: Министерство здравоохранения Российской Федерации, בקיצור Минздрав России) הוא המשרד הממשלתי ברוסיה האחראי להענקת שירותי בריאות ורפואה עבור אזרחי הפדרציה הרוסית.

היסטורית, המשרד היה אחראי גם לענייני רווחה, בדומה למשרד הרווחה הישראלי. ב-2012, ראש ממשלת רוסיה דמיטרי מדבדב פיצל את הטיפול בענייני הרווחה והקים משרד נפרד העוסק בתחום זה.

עד 2020, אחת מיחידות הסמך החשובות במשרד הייתה הסוכנות הביו-רפואית הפדרלית הנחשבת למרכז למניעת מחלות של רוסיה ומשתף פעולה באופן הדוק עם השירות הפדרלי לפיקוח בתחום הגנת זכויות הצרכן. בינואר 2020 הועברה לאחריות ישירה של ממשלת רוסיה.

המשרד אחראי גם לפיקוח על הקרן הפדרלית לביטוח בריאות חובה.

==היסטוריה==
בשנת 1916 הוקם לראשונה גוף מדיני לניהול תחום הבריאות ברוסיה, "המינהל הראשי לבריאות המדינה" (Главное управление государственного здравоохранения, ברוסית) אך משרד ממשלתי לענייני בריאות נוצר לראשונה בשנת 1918 בשם הקומיסריון העממי לענייני בריאות, שהפך למשרד הבריאות ב-1946.

בשנת 1963 במסגרת המשרד הוקם מכון המחקר המדעי המרכזי לאפידמיולוגיה. בשנת 1992 הוקם משרד הבריאות ותעשיית התרופות שהתקיים עד 1996 ופורק.

בשנת 2004 הוקם מחדש כמשרד הבריאות והרווחה. ב-2012 שינה שמו למשרד הבריאות.

== מבנה ==
* השירות הפדרלי לפיקוח בתחום הבריאות ([http://www.roszdravnadzor.ru roszdravnadzor.ru])

==קישורים חיצוניים==

* 

* [http://www.roszdravnadzor.ru/ השירות הפדרלי לפיקוח על הבריאות]
* [http://www.fmbaros.ru/ הסוכנות הביו-רפואית הפדרלית - המרכז למניעת מחלות של רוסיה]

קטגוריה:מגפת הקורונה ברוסיה
בריאות
קטגוריה:רוסיה: ארגוני בריאות ורפואה
רוסיה
ג'יימס ר' שלזינגר

ג'יימס רודני שלזינג'ר (באנגלית: James Rodney Schlesinger; 15 בפברואר 1929 - 26 במרץ 2014) היה פוליטיקאי יהודי-אמריקאי, שכיהן כמזכיר ההגנה בשנים 1973–1975 וכמזכיר האנרגיה בשנים 1977–1979.

==ביוגרפיה==

שלזינג'ר נולד בשנת 1929 למשפחה יהודית בעיר ניו יורק. בשנת 1952 סיים תואר שני בכלכלה באוניברסיטת הרווארד, ובשנת 1956 השלים דוקטורט בכלכלה באותו המוסד. בין השנים 1955 ו-1963 לימד כלכלה באוניברסיטת וירג'יניה. בשנת 1960 יצא לאור ספרו The Political Economy of National Security. בשנת 1963 הצטרף לתאגיד ראנד, ועבד בו עד 1969. בשנותיו האחרונות שם היה מנהל המחקר האסטרטגי. בבגרותו המיר את דתו לנצרות לותרנית.

בשנת 1969 הצטרף לממשל הנשיא ניקסון, בתפקיד מנהל באגף התקציבים, שבו עסק בעיקר בענייני ביטחון, עד שבשנת 1971 מונה על ידי ניקסון ליו"ר הוועדה לאנרגיה אטומית (AEC). בתפקידו זה ערך שינויים ארגוניים וניהוליים נרחבים. בפברואר 1973 מונה לראש ה-CIA. בכהונתו הקצרה שם יזם שינויים ארגוניים ואישיים נרחבים, שעוררו התנגדות בארגון.

ביולי 1973 מונה על ידי הנשיא ניקסון למזכיר ההגנה בממשלו, בגיל 44 בלבד. במדיניותו דגל שלזינג'ר בהמשך גישת ההרתעה הגרעינית כנגד ברית המועצות. במהלך מלחמת יום הכיפורים, נקט במדיניות של סיוע לישראל באמצעות משלוחי נשק ותחמושת, אך לא בהתערבות צבאית ישירה. זאת, לאור המדיניות הכללית של ממשל ניקסון, ושל מזכיר המדינה באותה עת, הנרי קיסינג'ר.

שלזינג'ר עם הנשיא ג'מי קרטר
בין השנים 1977 ו-1979 כיהן שלזינג'ר כשר האנרגיה בממשלו של הנשיא ג'ימי קרטר. כיהן לסירוגין כיועץ לענייני ביטחון בממשלו של ג'ורג' וו. בוש, במגוון נושאים.

לשלזינג'ר ולאשתו רייצ'ל מלינג'ר נולדו 8 ילדים.

נפטר ב-26 במרץ 2014 בגיל 85.

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:חברי המפלגה הרפובליקנית (ארצות הברית)
קטגוריה:יהודים מומרים אמריקאים
קטגוריה:בעלי תואר דוקטור מאוניברסיטת הרווארד
קטגוריה:מזכירי האנרגיה של ארצות הברית
קטגוריה:מזכירי ההגנה של ארצות הברית
קטגוריה:ראשי ה-CIA
קטגוריה:חברי הקבינט של ארצות הברית בממשל ג'ימי קרטר
קטגוריה:חברי הקבינט של ארצות הברית בממשל ג'רלד פורד
קטגוריה:חברי הקבינט של ארצות הברית בממשל ריצ'רד ניקסון
קטגוריה:מתנצרים
קטגוריה:אמריקאים שנולדו ב-1929
קטגוריה:אמריקאים שנפטרו ב-2014
רוברט פוגל

רוברט פוֹגֶל (אנגלית: Robert Fogel; 1 ביולי 1926 - 11 ביוני 2013) היה כלכלן יהודי אמריקאי, זוכה פרס נובל לכלכלה לשנת 1993.

== חייו ==
פוגל נולד למשפחה יהודית בעיר ניו יורק. בשנת 1958 קיבל תואר ראשון ושני בהיסטוריה באוניברסיטת קורנל, ובשנת 1968 השלים דוקטורט באוניברסיטת ג'ונס הופקינס, והתמחה בחקר הצמיחה הכלכלית בארצות הברית עקב פריסת מסילות הברזל. בנוסף, פוגל חקר את השפעת העבדות על צמיחת הכלכלה האמריקנית, ובשנת 1974 פרסם חיבור מקיף בנדון. על מחקריו בתחום יחסי הגומלין שבין היסטוריה וכלכלה, זכה פוגל בשנת 1993 בפרס נובל לכלכלה, ביחד עם החוקר דאגלס נורת'.

פוגל נפטר ב-11 ביוני 2013 לאחר מחלה קצרה בגיל 86.

==קישורים חיצוניים==

* 
* 

קטגוריה:ניו יורק: אישים
קטגוריה:זוכי פרס נובל לכלכלה
קטגוריה:כלכלנים יהודים אמריקאים
קטגוריה:היסטוריונים כלכליים
קטגוריה:זוכי פרס נובל אמריקאים
קטגוריה:זוכי פרס נובל יהודים אמריקאים
קטגוריה:סגל אוניברסיטת ג'ונס הופקינס
קטגוריה:יהודים חברי האקדמיה הלאומית למדעים של ארצות הברית
קטגוריה:נשיאי האגודה האמריקנית לכלכלה
קטגוריה:בעלי תואר דוקטור מאוניברסיטת ג'ונס הופקינס
קטגוריה:בוגרי אוניברסיטת קורנל
קטגוריה:אמריקאים שנולדו ב-1926
קטגוריה:אמריקאים שנפטרו ב-2013
קטגוריה:סגל בית הספר למנהל עסקים באוניברסיטת שיקגו
אריק מסקין

אריק סטרק מסקין (באנגלית: Eric Stark Maskin; נולד ב-12 בדצמבר 1950) הוא כלכלן יהודי אמריקאי, זוכה פרס נובל לכלכלה לשנת 2007.

==קורות חיים==
מסקין נולד למשפחה יהודית בעיר ניו יורק. השלים דוקטורט במתמטיקה באוניברסיטת הרווארד, ולימד בין השנים 1977 ו-1984 ב-MIT, ובין השנים 1985 ו-2000 בהרווארד. מסקין התמקד במחקריו בתורת המשחקים, בכלכלת תמריצים ובתאוריות חוזים. כמו כן, פרסם מאמרים הנוגעים לדינמיקה קבוצתית שזכו לתהודה רבה. בשנת 2007 זכה בפרס נובל לכלכלה יחד עם עמיתיו רוג'ר מאירסון וליאוניד הורביץ.

== קישורים חיצוניים ==

* 
* 
* 
* 
* 
* [https://nobel.anumuseum.org.il/persona/אריק-מסקין/ אריק מסקין], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 

קטגוריה:כלכלנים יהודים אמריקאים
קטגוריה:זוכי פרס נובל לכלכלה
קטגוריה:זוכי פרס נובל אמריקאים
קטגוריה:זוכי פרס נובל יהודים אמריקאים
קטגוריה:סגל אוניברסיטת הרווארד
קטגוריה:יהודים חברי האקדמיה האמריקאית לאמנויות ולמדעים
קטגוריה:נשיאי האגודה האקונומטרית
קטגוריה:זוכי מלגת גוגנהיים
קטגוריה:אמריקאים שנולדו ב-1950
רוג'ר מאירסון

רוג'ר ברוס מאירסון (אנגלית: Roger Bruce Myerson; נולד ב-29 במרץ 1951) הוא כלכלן יהודי אמריקאי, זוכה פרס נובל לכלכלה לשנת 2007.

==ביוגרפיה==
מאירסון נולד בשנת 1951 למשפחה יהודית. בשנת 1973 השלים תואר ראשון במתמטיקה באוניברסיטת הרווארד בהצטיינות יתרה, ובשנת 1976 השלים דוקטורט באותו המוסד בנושא תורת המשחקים בתאגידים. בין השנים 1976 ו-2001 כיהן כפרופסור לכלכלה באוניברסיטת נורת'ווסטרן. מאירסון נודע בשל מחקריו בתחום תכנון המכניזמים השייך לתורת המשחקים, וזכה בשנת 2007 בפרס נובל בכלכלה, ביחד עם עמיתיו אריק מסקין וליאוניד הורביץ.

==קישורים חיצוניים==

* 

קטגוריה:בוסטון: אישים
קטגוריה:כלכלנים יהודים אמריקאים
קטגוריה:בעלי תואר דוקטור מאוניברסיטת הרווארד
קטגוריה:זוכי פרס נובל לכלכלה
קטגוריה:זוכי פרס נובל אמריקאים
קטגוריה:זוכי פרס נובל יהודים אמריקאים
קטגוריה:נשיאי האגודה האקונומטרית
קטגוריה:אמריקאים שנולדו ב-1951